
Rodovo citlivý jazyk

Všade tam, kde sa v texte používa pojem „prijímateľ“, „záujemca“, „klient“, „zamestnanec“, „pracovník“, „opatrovateľ“, „supervízor“ a iné. v jednotnom aj množnom čísle a vo všetkých pádoch, myslia sa osoby mužského aj ženského pohlavia.

Článok I

Úvodné ustanovenia 
1. Zariadenie Humanus, n. o. prostredníctvom tejto smernice upravuje podmienky pre realizácie návštev prijímateľov sociálnej služby v zariadení Humanus, n. o., ktoré poskytuje sociálne služby v zariadení pre seniorov a v špecializovanom zariadení.  

2. Ustanovenia sa týkajú oboch druhov sociálnych služieb, pokiaľ nie je v jednotlivých článkoch uvedené inak.

3. Cieľom smernice je vytvoriť podmienky na udržiavanie rodinných, sociálnych a medziľudských vzťahov prijímateľov pri súčasnom zabezpečení ich bezpečnosti, ochrany zdravia, súkromia, dôstojnosti a nerušeného poskytovania sociálnej služby. 
4. Smernica vychádza zo zásad rešpektovania ľudských práv, individuálnych potrieb prijímateľov a podpory ich sociálneho začlenenia. 

5. Ustanovenia tejto smernice sú záväzné pre:

· prijímateľov sociálnych služieb, 

· zamestnancov zariadenia, 

· dobrovoľníkov,

· študentov na odbornej praxi, 

· rodinných príslušníkov a návštevy počas pobytu v zariadení.
6. Smernica vytvára rámec pre spolunažívanie a zároveň ako podporný materiál pri zabezpečovaní bezpečného prostredia, ochrany práv prijímateľov a jednotného postupu zamestnancov. 

7. Prijímatelia sociálnych služieb zariadenia sú s domácim poriadkom oboznámení pri nástupe do zariadenia.

8. Domáci poriadok je verejne prístupný:

· na nástenke pri recepcii, 

· na sociálnom úseku zariadenia, 

· na webovej stránke.

9. V spoločných priestoroch zariadenia na jednotlivých poschodiach je prijímateľom voľne prístupný dokument „Návštevný poriadok pre prijímateľov a ich príbuzných“, ktorý je vypracovaný v zjednodušenej a zrozumiteľnej forme s prihliadnutím na individuálne schopnosti a potreby. 
Článok II

Základné princípy
1. Prijímateľ má právo slobodne prijímať návštevy podľa vlastného rozhodnutia. 
2. Zamestnanci rešpektujú vôľu prijímateľa, ak si neželá návštevu prijať.

3. Nikto nesmie prijímateľ nútiť do kontaktu s osobou, ktorú odmieta. 

4. Návštevy nesmú narúšať práva ostatných prijímateľov. 

5. Zamestnanci podporujú udržiavanie rodinných a sociálnych kontaktov prijímateľov. 

6. Každá návšteva je povinná rešpektovať dôstojnosť, súkromie a individuálne potreby prijímateľov. 

Článok III

Čas a miesto návštev
1. Zariadenie Humanus, n. o. disponuje odporúčanými návštevnými hodinami. 

2. Odporúčané návštevné hodiny nie sú určené na obmedzovanie práv prijímateľov, ale slúžia ako orientačný rámec pre organizáciu života v zariadení. 

3. Odporúčaný čas návštev, ktorý je k dispozícii aj na bráne zariadenia, je:
	Pondelok – piatok
	09:00  - 18:00 hod.

	Sobota – nedeľa
	10:00 – 18:00 hod.


4. Zariadenie však na základe režimu dňa odporúča a prosí prijímateľov sociálnych služieb a ich príbuzných, aby návštevy vykonávali v čase:
od 14:00 – 18:00 hodiny, 

aby nebol narušený odpočinok prijímateľov ani organizácia poskytovania sociálnych služieb.

5. Po dohode so službukonajúcim zamestnancom možno návštevu uskutočniť aj mimo uvedeného času, a to najmä pri zhoršení zdravotného stavu prijímateľa. 

6. V prípade nepriaznivého zdravotného stavu prijímateľa môže personál odporučiť vhodnejší čas návštevy. 

7. V terminálnom štádiu života alebo pri závažnom zdravotnom stave nie je čas návštev obmedzený. 
8. Návštevy môžu prebiehať:
· v obytnej miestnosti prijímateľa, pričom návšteva rešpektuje súkromie ostatných prijímateľov na izbe, 

· v spoločenskej miestnosti,
· v areáli zariadenia, 

· počas spoločenských alebo kultúrnych podujatí organizovaných zariadením.

9. U mobilných prijímateľov zriadenie odporúča vykonávanie návštev v exteriéri zariadenia, ak to počasie umožňuje (vychádzky, oddychové zóny zariadenia).

10. Zariadenie žiada príbuzných, aby v čase vykonávania hygieny u prijímateľov alebo v čase podávania stravovania netrávili čas v obytnej miestnosti prijímateľov, nakoľko tým obmedzujú intimitu prijímateľov a fungovanie zariadenia. 
11. Hodiny nočného pokoja sa v zariadení Humanus, n. o. stanovujú:
od 22.00 hod. večernej do 06.00 hod. rannej.

Článok IV

Práva prijímateľov počas návštev

1. Prijímateľ má právo:

· slobodne rozhodnúť o prijatí alebo odmietnutí návštevy,

· na nerušený kontakt s blízkymi osobami,

· na rešpektovanie svojho súkromia,

· na dôverný rozhovor, 

· na pomoc zamestnancov pri organizovaní návštevy, ak to vyžaduje jeho zdravotný stav,

· využívať komunikačné prostriedky (telefón, videohovor) podľa svojich možností. 

Článok V

Povinnosti návštev

1. Do zariadenia sú sprístupnené dva vchody od parkoviska. 

2. Návštevy sú povinné:

· pri príchode využívať vchod označený ako recepcia,
· nahlásiť sa službukonajúcemu personálu recepcie, kde sú povinné uviesť požadované údaje pre zápis do Knihy návštev, čím sa zabezpečuje ochrana života, zdravia a bezpečnosti osôb,
· rešpektovať pokyny zamestnancov,
· preukázať sa preukazom totožnosti na vyžiadanie pracovníčky recepcie,

· správa sa slušne,

· rešpektovať pokoj a odpočinok prijímateľov,

· neobmedzovať poskytovanie zdravotnej, ošetrovateľskej a opatrovateľskej starostlivosti,

· nevstupovať do prevádzkových priestorov,

· zdržať sa hlučného správania,

· nefajčiť vo vnútorných priestoroch zariadenia, 

· neprinášať alkoholické nápoje, omamné a psychotropné látky,

· neprinášať zbrane ani iné nebezpečné predmety,

· neohrozovať bezpečnosť prijímateľov. 
· dodržiavať ustanovenia Domáceho poriadku zariadenia Humanus, n. o..

3. V prípade neprimeraného správania návštevy k zamestnancom zariadenia a prijímateľom sociálnych služieb môže poskytovateľ kedykoľvek návštevu prerušiť resp. ukončiť. 

4. Ak je návšteva pod vplyvom alkoholu, omamných a psychotropných látok, je zamestnanec zariadenia oprávnený návštevu nevpustiť, za účelom bezpečnosti a ochrany zdravia prijímateľov a zamestnancov, resp. návštevu kedykoľvek prerušiť alebo ukončiť. 
Článok VI

Potraviny prinesené návštevou

1. Návštevy môžu prijímateľom priniesť primerané množstvo potravín.

2. Potraviny musia zodpovedať zdravotnému stavu prijímateľa.

3. Nevhodné sú najmä:

· potraviny po dátume spotreby,

· pokazené alebo  znehodnotené potraviny,

· potraviny odporujúce lekárom stanovej diéte.

4. Personál môže návštevu upozorniť na nevhodnosť niektorých potravín.

Článok VII

Ochrana zdravia

1. Osoba s príznakmi respiračného alebo infekčného ochorenia by nemala vstupovať do zariadenia.

2. Počas epidemiologických opatrení sú návštevy povinné dodržiavať pokyny zariadenia.

3. Zariadenie môže požadovať vykonanie hygienických opatrení (napr. dezinfekcia rúk alebo použitie ochranných pomôcok).

4. V prípade, že návštevy budú odmietať dodržiavanie hygienicko – epidemiologických opatrení v externých i interiérových priestoroch poskytovateľa sociálnych služieb môže poskytovateľ návštevu kedykoľvek prerušiť resp. ukončiť. 

Článok VIII

Ochrana súkromia a osobných údajov
1. Návštevy rešpektujú súkromie všetkých prijímateľov.

2. Na recepcii zariadenia je vedená evidencia „Zoznam povolených návštev“, v ktorej sú na základe vyjadrenia prijímateľa sociálnej služby zaznamenané osoby, ktorým prijímateľ súhlasí alebo nesúhlasí s umožnením návštevy v zariadení. 
3. Fotografie alebo vyhotovovanie obrazových či zvukových záznamov iných prijímateľov alebo zamestnancov je možné len s ich súhlasom. 

4. Návštevy sú povinné rešpektovať pravidlá ochrany osobných údajov. 
Článok IX

Návštevy prijímateľov so špecifickými potrebami

1. Pri prijímateľoch s demenciou, Alzheimerovou chorobou alebo iným kognitívnym ochorením zamestnanci zabezpečujú primeranú podporu počas návštevy.

2. Ak návšteva spôsobuje prijímateľovi výrazný nepokoj alebo zhoršenie zdravotného stavu, zamestnanci citlivo navrhnú úpravu jej priebehu.
3. Každá situácia sa posudzuje individuálne s dôrazom na najlepší záujem prijímateľa. 
Článok X

Mimoriadne situácie

1. Poskytovateľ môže návštevy dočasne obmedziť alebo upraviť z dôvodu:

· ochrany života a zdravia,

· mimoriadnej epidemiologickej situácie,

· havárie,

· požiaru,

· evakuácie,

· výkonu dezinfekcie,

· iných závažných prevádzkových dôvodov.

2. O obmedzeniach zariadenie bezodkladne informuje prijímateľov a verejnosť vhodným spôsobom.

Článok XI

Riešenie konfliktných situácií

1. Zamestnanci riešia konfliktné situácie pokojne, profesionálne a s rešpektom k právam zúčastnených osôb.

2. Ak návšteva opakovane porušuje návštevný poriadok, môže byť upozornená na nevhodné správanie.

3. Ak správanie návštevy ohrozuje bezpečnosť osôb alebo majetok zariadenia, vedúci zamestnanec môže rozhodnúť o jej vykázaní z priestorov zariadenia.

4. V prípade potreby zariadenie privolá príslušné záchranné alebo bezpečnostné zložky.

Článok XII

Povinnosti zamestnancov

1. Zamestnanci sú povinní:

· oboznámiť návštevy s pravidlami,
· poskytovať primerané informácie,

· podporovať kontakt prijímateľov s rodinou,

· rešpektovať súkromie prijímateľov,

· zaznamenávať mimoriadne udalosti súvisiace s návštevami podľa interných pravidiel. 
Článok XIII
Záverečné ustanovenia

1. Poskytovateľ je oprávnený Návštevný poriadok primerane aktualizovať alebo dopĺňať v prípade zmien právnych predpisov, organizačných zmien alebo zmien podmienok poskytovania sociálnych služieb. O zmenách Návštevného poriadku sú prijímatelia informovaní zrozumiteľným spôsobom.

2. Tento Návštevný poriadok nadobúda účinnosť dňom 01.08.2026.
3. Dňom nadobudnutia účinnosti tohto Návštevného poriadku sa zrušuje Návštevný poriadok účinný od 01.09.2024, vrátane jeho dodatkov.

